CELEX: C2006/074/58
Language: el
Date: 2006-03-25 00:00:00
Title: Υπόθεση T-47/06: Προσφυγή της  16ης Φεβρουαρίου 2006  — Antartica S.r.l. κατά ΓΕΕΑ

25.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 74/31
            
         Προσφυγή της 16ης Φεβρουαρίου 2006 — Antartica S.r.l. κατά ΓΕΕΑ
   (Υπόθεση T-47/06)
   (2006/C 74/58)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Antartica S.r.l. [Εκπρόσωπος: E. Racca, δικηγόρος]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: The Nasdaq Stock Market, Inc (Ουάσιγκτον, ΗΠΑ)
   Αιτήματα της προσφεύγουσας
   H προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του ΓΕΕΑ, της 7ης Δεκεμβρίου 2005, στην υπόθεση R 752/2004-2, διότι αντίκειται στα άρθρα 63, παράγραφος 2, και 8, παράγραφος 5, του κανονισμού 40/94 και στο άρθρο 5 της οδηγίας 89/104/ΕΟΚ·
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: η προσφεύγουσα
   
      Σήμα προς καταχώριση: το εικονιστικό σήμα «Nasdaq» για προϊόντα των κλάσεων 9, 12, 14, 25 και 28
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: The Nasdaq Stock Market, Inc.
   
      Αντιταχθέν δικαίωμα επί σήματος ή σημείου: το κοινοτικό λεκτικό σήμα «Nasdaq» για προϊόντα των κλάσεων 9, 16, 35, 36, 38 και 42, καθώς και το πασίγνωστό σε όλα τα κράτη μέλη της Ευρωπαϊκής Ενώσεως σήμα «Nasdaq»
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της αιτήσεως καταχωρίσεως
   
      Λόγοι ακυρώσεως: Παράβαση των άρθρων 63, παράγραφος 2, και 8, παράγραφος 5, του κανονισμού 40/94 και του άρθρου 5 της οδηγίας 89/104/ΕΟΚ· η προσφεύγουσα προβάλλει ότι στην ανακοπή δεν γίνεται επίκληση του προϋφιστάμενου, μη καταχωρισθέντος, λεκτικού σήματος. Αμφισβητεί επίσης τη διαπίστωση ότι η φήμη του χρηματιστηριακού δείκτη «nasdaq» ταυτίζεται με τη φήμη του εμπορικού σήματος με την ίδια ονομασία. Προβάλλει, τέλος, ότι η φήμη κατά την έννοια του κανονισμού 40/94 και της οδηγίας 89/104 δεν ταυτίζεται με την πάγκοινη γνώση, κατά την έννοια της Σύμβασης του Παρισιού.